പാര്ട്ടിയില്നിന്ന് അകന്നവരെ തിരികെകൊണ്ടുവരും കൊച്ചി: എറണാകുളം ഡിസിസി പ്രസിഡന്റായി മുഹമ്മദ് ഷിയാസ് ഇന്നു ചുമതലയേല്ക്കും. വൈകുന്നേരം നാലിന് ഡിസിസി ഓഫീസില് നടക്കുന്ന ചടങ്ങില് പ്രതിപക്ഷനേതാവ് വി.ഡി. സതീശന്, വയലാര് രവി, ടി.എച്ച്. മുസ്തഫ, ജില്ലയിലെ എംപിമാര്, എംഎല്എമാര്, കെപിസിസി, ഡിസിസി ഭാരവാഹികള് തുടങ്ങിയവര് പങ്കെടുക്കും. ഗ്രൂപ്പുകള്ക്കതീതമായി സംഘടനാ സംവിധാനം മുന്നോട്ടുകൊണ്ടുപോകുമെന്നും ഇനി പാര്ട്ടിക്കു രക്ഷപ്പെടാന് അതേ വഴിയുള്ളൂവെന്നും മുഹമ്മദ് ഷിയാസ് പറഞ്ഞു. ഇടക്കാലത്ത് പാര്ട്ടിയില്നിന്ന് അകന്നുപോയവരെ തിരികെകൊണ്ടുവരാന് ശ്രമിക്കും. ജില്ലയിലെ കോണ്ഗ്രസ് പ്രവര്ത്തകര്ക്ക് പുത്തന് ഉണര്വും ഊര്ജവും പകരുന്ന നടപടികളുണ്ടാവും. ബൂത്ത്, മണ്ഡലംതല പ്രവര്ത്തനങ്ങള് ശക്തിപ്പെടുത്തുന്ന പ്രവര്ത്തനങ്ങളുമായി മുന്നോട്ടുപോകും. മുതിര്ന്ന നേതാക്കളെ വിശ്വാത്തിലെടുത്ത് അവരുടെ അഭിപ്രായങ്ങള്ക്കു വില കല്പിച്ചു മാത്രമേ തീരുമാനങ്ങളെടുക്കൂവെന്നും മുഹമ്മദ് ഷിയാസ് പറഞ്ഞു.